《暮春陪诸丈郊游经蒲涧寺址为安期上升处用苏长公韵》
明代·邓良佐

探胜相期碧涧前，浮杯犹得藉飞泉。残碑寂寞怜芳草，灵气依飞隐洞天。

跨鹤有时留玉舄，定猿无复问僧禅。人间几见沧桑异，且向名山纪列仙。

作者简介：邓良佐，字德成。从化人。明神宗万历七年（一五七九）举人，官知州。清温汝能《粤东诗海》卷三八有传。